NATO simbolis lenkų legiono pėstininkų divizijai. Kryžiumi perbrauktas stačiakampis reiškia draugiškus pėstininkus, viršuje XX rodo karinio vieneto dydį (divizija), Lenkijos legiono santrumpa 1DPLeg dešinėje.
**NATO jungtinių karinių operacijų sutartiniai ženklai** (angl. *NATO Joint Military Symbology*) – NATO standartiniai sutartiniai ženklai karinėms pajėgoms kariniuose žemėlapiuose žymėti. Pirmą sykį išleisti 1986 m. pavadinimu „NATO Military Symbols for Land Based Systems" kaip sąjungininkų procedūrinė publikacija 6 (angl. *Allied Procedural Publication 6*, APP-6), nuo to laiko buvo vis tobulinami ir vystomi. 2020 m. naudojama ketvirtoji simbolių versija APP-6c. Simbolių rinkinį galima naudoti bet kokių karinių žemės, oro, jūrų ir kosmoso pajėgų žymėjimui tiek kompiuterinėse sistemose, tiek ir rankomis pažymėti įprastuose žemėlapiuose.

Pradžią simboliams davė 1917 m. Jungtinių Valstijų armijos inžinierių korpuso sukurtas žymėjimas, kuriame pirmą kartą pėstininkai pradėti žymėti kryžmai perbrauktu stačiakampiu, o kavalerija – vienu įstrižu brūkšniu perbrauktu stačiakampiu. Kryžminis perbraukimas simbolizavo kryžiumi dėvimus pėstininko šovinyno diržus, o vienas įstrižas perbraukimas – kavaleristo diržą įstrižai krūtinės. Mėlynai žymimos savos pajėgos, raudonai – priešo.

NATO kariniai simboliai skirstomi į penkias plačias kategorijas:

* **Kariniai daliniai, įranga, įtvirtinimai** – ikonos, žymi konkrečius taškus
* **Taktinės operacijos**
* **Meteorologiniai ir okeanografiniai** („METOC") – naudojama Pasaulio meteorologinės organizacijos simbolika
* Elektroninė žvalgyba („SIGINT")
* **Nekarinės kariuomenės operacijos** (angl. *Military operations other than war*, „MOOTW")

Sutartinių ženklų struktūra
---------------------------

Daugumą sutartinių ženklų sudaro keturios dalys: rėmelis (angl. *frame*), užpildas (angl. *fill*), ikona (angl. *icon*) ir, kur reikalinga, modifikatoriai (angl. *modifiers*). Simbolio pagrindas yra rėmelis. Iš rėmelio galima suprasti pajėgų dimensiją (oro, žemės, jūros), priklausomybę kariaujančiai pusei (neutralūs, savi, priešų arba nežinoma). Šie dalykai perteikiami tiek *rėmelio* forma, tiek *rėmelio* arba *užpildo* spalva: stačiakampis reiškia savus, rombas priešus, taip pat mėlyna spalva reiškia savus, raudona – priešus. Toks dubliavimas reikalingas tam, kad būtų patogiau ir greičiau orientuotis karo sąlygomis prie nepalankaus apšvietimo, ar naudojant naktinę regą ar panašiai. Jei naudojamas užpildas, rėmelis turi būti juodas arba baltas priklausomai nuo fono, ant kurio braižoma. Jei užpildas nenaudojamas, kariaujančios pusės spalva gali būti naudojama rėmelyje. Visi sutartiniai ženklai specialiai sukurti kiek galima paprastesni, kad būtų nesudėtinga juos nubraižyti neturint specialių įgūdžių, naudojantis bet kokiomis paprasčiausiomis priemonėmis.

Prie pagrindo – rėmelio – viršuje ir šonuose pridedami papildomi modifikatoriai. Jais galima nurodyti, pavyzdžiui, konkretaus dalinio numerį ar valstybės pavadinimą.

Modifikatorius *būklė* (angl. *status*) rodo, ar objektas *jau yra* pažymėtoje vietoje, ar dar tik bus, šiuo metu pakeliui, ar tikėtina, kad bus. Jei objektas jau yra, rėmelis brėžiamas normalia vientisa linija, jei tik numatomas – brūkšneliais (punktyru).

* Draugiški mechanizuotieji pėstininkai, rėmelis su mėlynu užpildu, reiškiančiu draugiškas pajėgasDraugiški mechanizuotieji pėstininkai, rėmelis su mėlynu užpildu, reiškiančiu draugiškas pajėgas
* Draugiški mechanizuoti pėstininkai, rėmelis be užpildo tačiau pats yra mėlynos spalvosDraugiški mechanizuoti pėstininkai, rėmelis be užpildo tačiau pats yra mėlynos spalvos
* Draugiški mechanizuoti pėstininkai, spalva nenaudojama, tačiau stačiakampis rodo draugiškas pajėgasDraugiški mechanizuoti pėstininkai, spalva nenaudojama, tačiau stačiakampis rodo draugiškas pajėgas
* Draugiški mechanizuoti pėstininkai, dalis rėmelio mėlynaDraugiški mechanizuoti pėstininkai, dalis rėmelio mėlyna

Kariaujančios pusės
-------------------

Kariaujanti pusė žymima spalva ir (arba) rėmelio forma. Keturios pagrindinės kariaujančios pusės:

| Nežinoma | Draugiška | Neutrali | Priešiška |
| --- | --- | --- | --- |
|  |  |  |  |

Be šių keturių, taip pat yra žymėjimai ir šiems atvejams:

* Kol kas neaiški (angl. *Pending*), (P)
* Spėjama, kad draugiški (angl. *Assumed friend*), (A)
* Įtartini / spėjama, kad priešiški (angl. *Suspect*), (S)
* Ir kt.

Mūšio dimensija
---------------

Kvadratas ir žalia spalva rodo, kad vienetas yra neutralus. Atviras viršus rodo, kad jis veikia po vandeniu
Rodo, ar objektas yra ant, virš, ar po Žemės paviršiumi. Virš gali būti oro arba kosminės pajėgos, po – povandeniniai laivai, jūrinės minos ir panašiai. Ant paviršiaus gali reikšti ant vandens arba ant žemės. Egzistuoja išimtinių atvejų, pvz. sraigtasparnis žymimas tarsi būtų antžeminis, kadangi jis yra netolimo veikimo ir turi antžeminę pagalbinę įrangą, pvz. bazę ar laivą, nuo kurio kyla ir ant kurio leidžiasi.

* Dimensija ant paviršiaus žymima uždarais rėmeliais
* Dimensija po paviršiumi (po vandeniu) žymima rėmeliais atviru viršumi
* Dimensija virš paviršiaus (oras, kosmosas) žymima rėmeliais atvira apačia

Taip pat egzistuoja žymėjimai nežinomai dimensijai, naudojami, pvz. žymėti radarų sistemoms, kur neaišku, kam tiksliai sekti jos skirtos (lėktuvams, laivams, povandeniniams laivams ar pan).

Kariniai vienetai
-----------------

| Draugiškas | Priešiškas | Neutralus | Nežinomas | Karinio vieneto tipas |
| --- | --- | --- | --- | --- |
|  |  |  |  | Priešlėktuvinė gynyba |
|  |  |  |  | Amunicija |
|  |  |  |  | Prieštankinė gynyba |
|  |  |  |  | Tankas |
|  |  |  |  | artilerija |
|  |  |  |  | Sraigtasparnis |
|  |  |  |  | Lėktuvas |
|  |  |  |  | Šarvuota mašina su tiltu |
|  |  |  |  | Pagalbiniai daliniai (angl. *Combat service support*) |
|  |  |  |  | xxx |
|  |  |  |  | Kariniai inžinieriai |
|  |  |  |  | xxx |
|  |  |  |  | Elektroninė karyba |
|  |  |  |  | Išminuotojai |
|  |  |  |  | Kuras |
|  |  |  |  | Karo lauko ligoninė |
|  |  |  |  | Štabas |
|  |  |  |  | Pėstininkai |
|  |  |  |  | Remontas ir priežiūra |
|  |  |  |  | Karo medikai |
|  |  |  |  | Meteorologija |
|  |  |  |  | Sviediniai |
|  |  |  |  | Minosvaidis |
|  |  |  |  | Karo policija |
|  |  |  |  | Laivynas |
|  |  |  |  | Cheminė, biologinė, radiologinė ir branduolinė gynyba |
|  |  |  |  | Sprogmenys |
|  |  |  |  | Radaras |
|  |  |  |  | Psichologinės operacijos (pvz. propaganda) |
|  |  |  |  | Žvalgyba arba kavalerija |
|  |  |  |  | Karinės komunikacijos |
|  |  |  |  | Specialiosios pajėgos |
|  |  |  |  | Specialiųjų operacijų pajėgos |
|  |  |  |  | Logistika |
|  |  |  |  | Topografija |
|  |  |  |  | Transportas |
|  |  |  |  | Nepilotuojamas orlaivis |

### Karinio vieneto dydis

Virš rėmelio gali būti nurodomas simbolis vieneto dydžiui. 

* XXXXXX – kelios armijų grupės
* XXXXX – armijų grupė
* XXXX – armija
* XXX – korpusas
* XX – divizija
* X – brigada
* III – pulkas
* II – batalionas
* I – kuopa
* ••• – būrys
* •• – skyrius
* • – grandis

### Modifikatoriai

Pėstininkų simbolis su parašiutininkų modifikatoriumi žymi parašiutininkus pėstininkus, pvz. JAV 82-ąją parašiutininkų diviziją (angl. *82nd Airborne Division*)
Šie simboliai piešiami rėmelio viduje, prie karinio vieneto ikonos. Jie niekada nenaudojami atskirai.

| Simbolis | Reikšmė |
| --- | --- |
|  | Oru gabenami pėstininkai, pvz. desantininkai |
|  | Parašiutininkai |
|  | Oro šturmas (angl. *Air assault*) |
|  | Oro šturmas su nuosavu tos kariuomenės rūšies orlaiviu |
|  | Amfibinės pajėgos |
|  | Motorizuotieji pėstininkai |
|  | Kalnų karyba |
|  | Raketa |
|  | Šarvuotasis transporteris |

Šaltiniai
---------

|  |  |
| --- | --- |
|  | **Vikiteka: NATO jungtinių karinių operacijų sutartiniai ženklai** – vaizdinė ir garsinė medžiaga  |

### Nuorodos

* NATO Joint military symbology APP-6(C) Archyvuota kopija 2019-10-23 iš Wayback Machine projekto.

### Išnašos

1. ↑  Not just lines on a map: a history of military mapping
2. ↑  Canadian Forces School of Military Intelligence. Nato Conventional Military Symbols. Programmed Instruction Package (PIP)